**ELŐTERJESZTÉS**

**A KÉPVISELŐ-TESTÜLET**

**2019. október 24.-i rendes ülésére**

**Előterjesztés**

**A bizottságok elnökeinek és tagjainak megválasztásáról, a nem képviselő tagjainak eskű tételéről**

A napirendet tárgyaló ülés dátuma: 2019.10.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

Mindenkori költségvetési források

**4. Tényállás bemutatása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 57.§-a alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.

Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

A képviselő-testület a kétezernél több lakosú településen pénzügyi bizottságot hoz létre. Törvény más bizottság megalakítását is elrendelheti, amelynek feladat- és hatáskört állapíthat meg.

A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

*Az Mötv. 59. § (1) A bizottság – feladatkörében – kezdeményezi, előkészíti a képviselő-testület döntéseit, a képviselő-testület által átruházott hatáskörben döntést hoz.*

*(2) A képviselő-testület a szervezeti és működési szabályzatában határozza meg azokat az előterjesztéseket, amelyeket bizottság nyújt be, továbbá amely előterjesztések a bizottság állásfoglalásával nyújthatók be a képviselő-testületnek.*

*(3) A képviselő-testület döntési jogot adhat bizottságának, amelyet bármikor visszavonhat.*

Telki község Önkormányzata 17/2014.(X.20.) Ör. számú rendeletével fogadta el a képviselő-testület hatályos szervezeti és működési szabályzatát.

Az Szervezeti és Működési Szabályzat 41.- 42.§-a rendelkezik a képviselő-testület bizottságainak felállításáról, melynek értelmében két bizottság a Szociális Bizottság és a Pénzügyi Bizottság felállításáról kell dönteni.

A bizottságok tagjainak száma 5 fő, melyből három tag a képviselők közül, míg két tag külsősként kerül megválasztásra.

A bizottság elnöke és elnökhelyettese a képviselő-testület által megválasztott képviselő lehet.

A bizottságok feladatait az Szervezeti és Műkődési Szabályzat részletesen szabályozza.

A Bizottság tagjaira az alábbiak szerinti javaslatot teszem:

**Pénzügyi Bizottság:**

Elnök: Dr. Földvári-Nagy László

**Tagok:**

Koltai Piroska elnökhelyettes

Király Péter

**Külső tagok:**

Láng Richárd

Majtényi Kálmán

**Szociális és Egészségügyi Bizottság**

Elnök: Halász Terézia Éva

**Tagok:**

Dr. Vida Rolland elnökhelyettes

Koltai Piroska

**Külső tagok:**

Baltási Klára

Tüski Katalin

A Magyarország helyi önkormányzatairól szóló 2011.évi LCXXXIX. törvény ( továbbiakban: Mötv. ) 42.§. (2.) bekezdése értelmében a bizottsági elnök, elnökhelyettes és a bizottsági tagok megválasztásához minősített többség szükséges.

Az Mötv. 46.§. (2) bekezdés b.) pontja alapján a képviselő-testület zárt ülést tart az érintett kérésére választás esetén.

Kérem a javaslataimat elfogadni és az általam jelölt bizottsági tagokat – a fenti eljárás keretében – megválasztani szíveskedjenek.

Telki, 2019. október 17.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019.(X. .) Öh. számú**

**Határozata**

**A bizottságok elnökeinek, elnökhelyetteseinek és tagjainak megválasztásáról**

Telki községi Önkormányzat Képviselő-testülete Magyarország helyi önkormányzatokról szóló 2011 évi CLXXXIX. törvény 57. § (1) bekezdésében foglaltak értelmében megtárgyalta képviselő-testület bizottságai elnökének, elnökhelyettesének és tagjainak megválasztására vonatkozó előterjesztést.

A képviselő-testület a hatályos Szervezeti és Működési Szabályzat alapján a bizottságainak tagjait az alábbiak szerint választja meg:

**Pénzügyi Bizottság**

Elnök: Dr. Földvári-Nagy László

**Tagok:**

Koltai Piroska elnökhelyettes

Király Péter

**Külső tagok:**

Láng Richárd

Majtényi Kálmán

**Szociális és Egészségügyi Bizottság**

Elnök: Halász Terézia Éva

**Tagok:**

Dr. Vida Rolland elnökhelyettes

Koltai Piroska

**Külső tagok:**

Baltási Klára

Tüski Katalin