**ELŐTERJESZTÉS**

**A KÉPVISELŐ-TESTÜLET**

**2019. október 24.-i rendes ülésére**

**Előterjesztés**

**A polgármester illetményének és költségtérítésének megállapításáról**

A napirendet tárgyaló ülés dátuma: 2019.10.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Jegyző

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: A Magyarország helyi önkormányzatairól szóló 2011.évi LCXXXIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

A Magyarország helyi önkormányzatairól szóló 2011.évi LCXXXIX. törvény ( továbbiakban: Mötv. ) 64.§. (1) bekezdése alapján a polgármester tisztségét főállásban vagy társadalmi megbízatásban látja el.

A Mötv. 63.§-a alapján a polgármester jogai és kötelezettségei a megválasztásával kezdődnek, ebből következik, hogy a polgármester illetményre a megválasztása napjától jogosult.

A polgármester illetményének vagy tiszteletdíjának mértékét az Mötv. 71.§. (2)–(5) bekezdése szabályozza.

A törvényi szabályozása alapján– de nem tól –ig mértékben, hanem az azonos kategóriájú önkormányzati vezetők illetménye azonos összegben kerül megállapításra.

A Mötv. 71.§. ( 4 ) bekezdése értelmében a polgármester illetménye megbízatásának időtartamára megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékból álló illetményének összegének - 2001–5000 fő lakosságszámú település esetében - az 55%-ával azaz 548.400.- Ft.

A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Tehát a mérték megállapítása nem a képviselő-testület hatásköre, de mivel a foglalkoztatási jogviszonyban álló polgármester felett a munkáltatói jogokat a képviselő-testület gyakorolja, és az illetmény megállapítása része a munkáltatói jogoknak, így a képviselő-testületnek egyszerű határozatban kell döntenie az illetményről.

Telki, 2019. október 17.

dr. Lack Mónika

jegyző

**Határozati javaslat**

**Telki község Önkormányzat**

**Képviselő-testülete**

**/2019.(X. .) Öh. számú**

**Határozata**

**A polgármester illetményének és költségtérítésének megállapításáról**

A képviselő-testület megtárgyalta a polgármester illetményére, valamint költségtérítésére vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§.(2)–(5) bekezdése alapján Deltai Károly polgármester illetményét – aki feladatát főállásban végzi- bruttó 548.400.- Ft-ban állapítja meg 2019. október 13. napjától.

A Mötv. 71.§. ( 6 ) bekezdése értelmében a polgármester havonta költségtérítésre jogosult, melynek mértéke az illetményének 15 %-ában meghatározott összeg.

A képviselő-testület utasítja a jegyzőt, hogy az illetmény megállapításáról a Magyar Államkincstár Pest Megyei Igazgatóságát haladéktalanul tájékoztassa.

Határidő: azonnal

Felelős: Jegyző, Pénzügyi Csoport